Neuvoston asetus (ETY) N:o 1249/89, annettu 3 päivänä toukokuuta 1989, sianliha-alan yhteisestä markkinajärjestelystä annetun asetuksen (ETY) N:o 2759/75 muuttamisesta



Virallinen lehti nro L 129 , 11/05/1989 s. 0012 - 0013

Suomenk. erityispainos Alue 3 Nide 29 s. 0062

Ruotsink. erityispainos Alue 3 Nide 29 s. 0062



NEUVOSTON ASETUS (ETY) N:o 1249/89, annettu 3 päivänä toukokuuta 1989, sianliha-alan yhteisestä markkinajärjestelystä annetun asetuksen (ETY) N:o 2759/75 muuttamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 43 artiklan, ottaa huomioon komission ehdotuksen(1), ottaa huomioon Euroopan parlamentin lausunnon(2), ottaa huomioon talous- ja sosiaalikomitean lausunnon(3), sekä katsoo, että asetuksen (ETY) N:o 2759/75(4), sellaisena kuin se on viimeksi muutettuna asetuksella (ETY) N:o 3906/87(5), 4 artiklassa säädetään kunkin vuoden 1 päivästä marraskuuta sovellettavan teurastettujen sikojen perushinnan vahvistamisesta; viljan hinta vaikuttaa olennaisesti teurastettujen sikojen tuotantokustannuksiin; tämän läheisen keskinäisen riippuvuussuhteen vuoksi perushinnan soveltamisajankohta olisi ajoitettava samaan aikaan vilja-alan markkinointivuoden alkamisen kanssa; perushinta vahvistetaan ottaen huomioon erityisesti sianliha-alalla sovellettava sulkuhinta ja maksu, ja tämän vuoksi olisi muutettava myös näiden soveltamisajankohtia, asetuksen (ETY) N:o 2759/75 4 artiklan 2 kohdassa säädetään, että teurastettujen sikojen yhteisön markkinahinta saadaan yhteisön edustavilla markkinoilla todettujen hintojen perusteella; saman artiklan 5 kohdan mukaisesti neuvosto vahvistaa määräenemmistöllä luettelon edustavista markkinoista; kyseisen säännöksen puhtaasti teknisen luonteen ja sen toistuvan muutostarpeen vuoksi on aiheellista soveltaa asetuksen (ETY) N:o 2759/75 24 artiklassa säädettyä menettelyä, ja sisällytettäessä asetuksessa (ETY) N:o 2658/87(6) säädetyt yhdistetty nimikkeistö ja yhteinen tullitariffi asetuksella (ETY) N:o 3906/87 asetukseen (ETY) N:o 2759/75, kaksi GATTissa sidottua tuotetta, joiden olisi pitänyt olla asetuksen (ETY) N:o 2759/75 10 artiklan 3 kohdassa, on jätetty pois; tämä virhe olisi korjattava, ON ANTANUT TÄMÄN ASETUKSEN: 1 artikla Muutetaan asetus (ETY) N:o 2759/75 seuraavasti: 1 Poistetaan 1 artiklan 2 kohta. 2 Korvataan 4 artiklan 1 kohta seuraavasti: "1 Vuosittain vahvistetaan perushinta, joka on voimassa kyseisen vuoden 1 päivästä heinäkuuta ruhoina ja puoliruhoina olevan, yhteisön sianruhojen luokitusjärjestelmän mukaisen vakiolaatuisen kesyn sian lihan osalta, jäljempänä `teurastetut siat`. Perushinta vahvistetaan ottaen huomioon: - kunkin vuoden 1 päivänä heinäkuuta alkavan vuosineljänneksen aikana sovellettava sulkuhinta ja maksu, - tarve vahvistaa tämä hinta sellaiselle tasolle, joka turvaa vakaat hintanoteeraukset markkinoilla siten, että yhteisössä ei synny rakenteellista ylituotantoa." 3 Korvataan 4 artiklan 5 ja 6 kohta seuraavasti: "5 Komission ehdotuksesta neuvosto määrittää määräenemmistöllä yhteisön sianruhojen luokitusasteikon. 6 Noudattaen 24 artiklassa säädettyä menettelyä - päätetään interventiotoimenpiteistä sekä niiden soveltamisen päättymisestä, - vahvistetaan luettelo yhteisön edustavista markkinoista, - annetaan yksityiskohtaiset säännöt tämän artiklan soveltamisesta." 4 Korvataan 9 artiklan 1 kohta seuraavasti: "1 Teurastettuihin sikoihin sovellettava maksu muodostuu: a) osasta, joka vastaa yhteisön hintojen ja maailmanmarkkinahintojen välistä erotusta rehuviljamäärälle, joka tarvitaan yhteisössä tuotettaessa yksi kilogramma sianlihaa; rehuviljan hinnat yhteisössä vahvistetaan kerran vuodessa kahdentoista kuukauden pituiseksi ajanjaksoksi, joka alkaa 1 päivänä heinäkuuta, kyseisen viljan kynnyshintojen ja niiden kuukausittaisten korotusten perusteella; niitä käytetään vahvistettaessa kunkin vuoden 1 päivästä heinäkuuta kannettava maksu; rehuviljan maailmanmarkkinahinnat vahvistetaan neljännesvuosittain kyseisen viljan siltä viiden kuukauden ajanjaksolta todettujen hintojen perusteella, joka edeltää kuukaudella vuosineljännestä, jolle edellä mainittu osa lasketaan. vahvistettaessa maksut, jotka ovat voimassa 1 päivästä lokakuuta, 1 päivästä tammikuuta ja 1 päivästä huhtikuuta, otetaan rehuviljan maailmanmarkkinahintojen kehitys kuitenkin huomioon ainoastaan, jos samana ajankohtana vahvistetaan uusi sulkuhinta; b) osasta, joka vastaa seitsemää prosenttia keskimääräisistä sulkuhinnoista, jotka ovat voimassa kunkin vuoden 1 päivää huhtikuuta edeltävien neljän vuosineljänneksen aikana; tämä osa vahvistetaan kerran vuodessa kahdentoista kuukauden pituiseksi ajanjaksoksi, joka alkaa 1 päivänä heinäkuuta." 5 Korvataan 10 artiklassa 2 ja 3 kohta seuraavasti: "2 Edellä 1 artiklan 1 kohdan c alakohdassa tarkoitettujen tuotteiden osalta maksu muodostuu seuraavista osista: a) ensimmäinen osa, joka lasketaan johtamalla teurastettujen sikojen maksusta yhteisössä esiintyvän kyseisten tuotteiden hintojen ja teurastettujen sikojen hinnan välisen suhteen mukaan, b) toinen osa, joka vastaa seitsemää prosenttia keskimääräisestä tarjoushinnasta määritettynä vuosittain 1 päivää huhtikuuta edeltävien kahdentoista kuukauden aikana suoritetun tuonnin pohjalta; CN-koodeihin ex 1602 ja ex 1902 kuuluvien tuotteiden osalta kyseinen prosenttiosuus on kuitenkin 10. Tämä osa vahvistetaan kerran vuodessa kahdentoista kuukauden pituiseksi ajanjaksoksi, joka alkaa 1 päivänä heinäkuuta. 3 Poiketen 1 ja 2 kohdasta CN-koodeihin 0206 30 21, 0206 30 31, 0206 41 91, 0206 49 91, 1501 00 11, 1601 00 10, 1602 10 00, 1602 20 90 ja 1602 90 10 kuuluvien tuotteiden kohdalla, joiden osalta tulli on sidottu GATTin (tullitariffeja ja kauppaa koskeva yleissopimus) puitteissa, maksut rajoitetaan tämän sitomisen tuloksena saatuun määrään." 6 Korvataan 12 artiklan 2 kohdan viimeinen alakohta seuraavasti: "Vahvistettaessa sulkuhinta, joka on voimassa 1 päivästä lokakuuta, 1 päivästä tammikuuta ja 1 päivästä huhtikuuta, otetaan rehuviljan maailmanmarkkinahintojen kehitys kuitenkin huomioon ainoastaan, jos kyseisen rehuviljamäärän arvossa ilmenee vähimmäismuutos siihen arvoon nähden, jota on käytetty laskettaessa edellisen vuosineljänneksen sulkuhinta." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä heinäkuuta 1989. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 3 päivänä toukokuuta 1989. Neuvoston puolesta Puheenjohtaja P. SOLBES (1) EYVL N:o C 82, 3.4.1989, s. 46 (2) EYVL N:o C 120, 16.5.1989 (3) Lausunto on annettu 31 päivänä maaliskuuta 1989 (4) EYVL N:o L 282, 1.11.1975, s. 1 (5) EYVL N:o L 370, 30.12.1987, s. 11 (6) EYVL N:o L 256, 7.9.1987, s. 1